ZAPISNIK BR. 34.

od 22.02.2024.

Sastavljen na sjednici Upravnog vijeća Ljekarni Koprivnica dana 22.02.2024.g. u prostorijama računovodstva Ljekarni Koprivnica, Florijanski trg 4.

Prisutni članovi U.V.: Dragutin Korošec, Irena Bogdanić, Anica Lukačić Sić i voditelj ekonomsko-računovodstveno-knjigovodstvenih poslova Marko Kolarek.

Odsutne: Ida Kovač Očenašek i Mirjana Smok - opravdano.

Predsjednik je uvodno rekao da nije bilo potrebe za odgađanje sjednice zbog odsutnih, jer moramo odraditi potrebna knjiženja i privesti kraju godišnji obračun, a ravnateljica je dobila poziv za sastanak u UPUZ-u, kad je već bio poslan saziv.

Pozdravio je sve prisutne i predložio slijedeći :

DNEVNI RED:

1. Verifikacija zapisnika br. 33 od 22.01.2024. g.
2. Donošenje Odluke o knjiženju po Izvještaju inventurnih komisija za popis dugotrajne imovine, sitnog inventara, novčanih sredstava, potraživanja i obveza.
3. Informacije o novim zakonskim propisima i njihov utjecaj na Ljekarne Koprivnica.
4. Razno.

Dnevni red je jednoglasno prihvaćen i prešlo se na prvu točku.

**Ad. 1.**

Predsjednik U.V. je rekao da su svi u sazivu dobili Zapisnik br. 33. i pita da li se slažu s istim. Nije bilo primjedbi na zapisnik pa su članovi U.V. jednoglasno su donijeli:

ZAKLJUČAK

Verificiran je Zapisnik br. 33 od 22.01.2024. g. (Prilog Ad.1).

**Ad. 2.**

Predsjednik je dao riječ voditelju ekonomsko-računovodstveno-knjigovodstvenih poslova Marku Kolarek koji je pročitao Izvještaj komisije o obavljenom godišnjem popisu na dan 31.12.2023.g. (Prilog Ad.2.), te je objasnio da je sva imovina predložena za trajni otpis 100% amortizirana i sadašnja joj je vrijednost 0 (nula) i svojim rashodovanjem ne tereti tekuće poslovanje ljekarne.

Prošao je po ljekarničkim jedinicama prijedloge za otpis iz poslovnih knjiga dugotrajne materijalne imovine:

**Centralna ljekarna** – miješalica za kreme bila je neispravna i zamijenjena je laboratorijskim mikserom iz Ljekarne Koprivnica.

**Ljekarna Sokolovac** – recepturni stol koji je bio stari i dotrajao, zamijenjen je boljim iz Ljekarne Koprivnica uz dodatne preinake.

**Ljekarna Rasinja** – hladnjak je bio neispravan i zamijenjen je drugim.

**Uprava i računovodstvo** – računalo je bilo staro i sporo, pa je zamijenjeno novim.

Sveukupna sadašnja vrijednost dugotrajne materijalne imovine je 0 (nula), a nabavna i otpisana je 2.210,50 €.

Komisija predlaže da se svi električni i elektronički uređaji predaju firmi koja zbrinjava takav otpad.

Kod popisa sitnog inventara utvrđene su razlike između popisanih sredstava i stanja u knjigovodstvenim knjigama, čiji otpis ne tereti poslovanje tekuće godine, jer su kod nabave teretili troškove, komisija predlaže da se trajno ispišu iz poslovnih knjiga.

Popis je u prilogu uz Ad. 2. također po ljekarničkim jedinicama i sveukupna vrijednost

Otpisanog sitnog inventara je 720,01 €.

Kod popisa potraživanja sporno je potraživanje od kupca u iznosu od 148,74 € za lijek za koji nije bio stavljen na plaćanje karticom već je odabran PPDIV i nikad nije naplaćen (kad se uočila greška, pacijenta više nije bilo, jer je u međuvremenu preminuo), pa komisija predlaže da se to potraživanje otpiše.

Kod usklađenja IOS-a s HZZO-m utvrđeno je da račun koji je bio u 2022.g. storno i vraćen, kasnije u 2023.g. je plaćen u iznosu 89,34 €, pa komisija predlaže da se taj iznos knjiži u ostale izvanredne prihode.

Nakon izlaganja Marka Kolarek članovi Upravnog vijeća donijeli su jednoglasno:

ODLUKU

O prihvaćanju Izvještaja komisija o obavljenom godišnjem popisu na dan 31.12.2022.g.:

Prihvaća se izvještaj komisije za popis dugotrajne materijalne imovine i prijedlog o trajnom otpisu iz poslovnih knjiga u vrijednosti od =2.210,50 €.

Prihvaća se izvještaj komisije za popis sitnog inventara i prijedlog da se trajno otpiše iz poslovnih knjiga sitni inventar u iznosu od =720,01 €.

Prihvaća se izvještaj komisije da se otpiše sporno potraživanje od kupca pacijenta u iznosu =148,74 € i knjiži na ostale izvanredne rashode, a uplata HZZO-a na iznos =89,34 € da se knjiži u ostale izvanredne prihode.

**Ad. 3.**

Prelaskom na točku tri, predsjednik je rekao da će vjerojatno imati nešto ravnateljica kad se vrati sa sastanka u UPUZ-u jer je tema koeficijenti i plaće, te da bi se trebali uskladiti da budu isti koeficijenti u ljekarnama u Koprivnici kao i u Križevcima. Za sada nekih novosti u zakonskim propisima nije bilo.

**Ad. 4.**

Pod točkom razno predsjednik je rekao da će biti još jedna sjednica ovaj mjesec i to 28. veljače, jer se do 29.02.2024.g. mora predati Financijsko izvješće 1-12/2023.g.

Kako više nitko nije ništa imao pod točkom razno sjednica je zaključena u 16,15 sati.

Zapisničar: Predsjednik Upravnog vijeća:

Radmila Kolarek mr.sc. Dragutin Korošec, dr.med.vet.